ཨ་རིའི་ནད་རིགས་ཚོད་འཛིན་སྔོན་འགོག་ལྟེ་གནས་ཀྱིས་དེ་སྔོན་དབུལ་ཕོངས་དང་ཨེ་ཙིའི་ནད་འགོས་ཚད་གཉིས་བར་གྱི་འབྲེལ་བའི་ཐད་ནས་ཞིབ་འཇུག་བྱས་མྱོང་བ་ལས་ཤེས་གསལ།ཡོང་འབབ་ཆུ་ཚད་ཨ་རིའི་རྒྱལ་ཡོངས་ཀྱི་དབུལ་ཕོངས་ཚད་ཀྱི་མན་ཆད་དུ་གནས་པའི་མི་ཚོགས་ཀྱི་ཨེ་ཙིའི་ནད་ཕོག་ཚད་ནི་བརྒྱ་ཆའི༢༤ཡིན་ཞིང་།དེ་ནི་ཕལ་ཆེར་ཨེ་ཙེ་ཨོ་ཕི་ཡ་དང་ཧེ་ཐི་ལ་སོགས་པའི་ཨེ་ཙིའི་ནད་བྱུང་ཚད་མང་བའི་ས་ཁུལ་དང་འདྲ་མཉམ་གྱི་ཚད་ཡིན་འདུག་ལ།ལྷག་པར་ཨིན་ཌི་ཨན་ནཱ་མངའ་སྡེའི་ལྷོ་ཕྱོགས་ཀྱི་དབུལ་ཕོངས་ས་ཁུལ་ནི་དེ་བས་ཀྱང་ཨ་རིའི་རྒྱལ་ཡོངས་ནང་ལོ་རེར་གསར་བྱུང་ཨེ་ཙིའི་ནད་པའི་འབྱུང་ཁུངས་གཙོ་བོ་ཞིག་ཡིན།ཨེ་ཙི་ནད་སྔོན་འགོག་སྨན་བཅོས་ཚོགས་པས་ལྷོ་ཕྱོགས་དབུལ་ཕོངས་ས་ཁུལ་དག་ནི་དེང་སྐབས་ཨ་རི་ནས་ཨེ་ཙིའི་ནད་ཁྱབ་གདལ་དུ་འགྲོ་བའི་ལྟེ་གནས་སུ་གྱུར་ཡོད་པ་གསལ་པོར་བསྟན་ཡོད།